એમણે લેખકોને સતત આત્મીયતાનો અનુભવ કરાવીને પોતાના બનાવી લીધા. આવી આત્મીયતા વિવિધ પ્રસંગોએ અનુભવાયા કરતી. ક્યારેક કોઈ સલાહમાં, જેમ કે ‘કોઈને ક્યારેય ફોન કરો અને એ વ્યક્તિ ઘેર ના હોય તો એના ઘરવાળા કે ઓફિસવાળાને એટલું કહી દેવું કે તમે ક્યા કારણે ફોન કર્યો હતો,ને એ કેવું અગત્યનું હતું કે નહોતું. આને કારણે સામા માણસને તમારો સંદેશો બીજા દ્વારા મળે ત્યારે એને મામલો શો અને કેટલો અરજન્ટ છે તેની એ જ ક્ષણે ખબર પડે.’